હૉંગકૉંગમાં લાખો લોકોના વિરોધ પ્રદર્શનનો ચહેરો બનેલી આ યુવતી કોણ છે?\nપોલીસની આગળ ધ્યાન મુદ્રામાં બેઠેલી યુવતી

તેમણે બીબીસીને જણાવ્યું કે બિલને અચોક્કસ મુદ્દત માટે મોકૂફ કરી દેવામાં આવશે તો પણ તેઓ આ કાયદાની વિરુદ્ધમાં લડતાં રહેશે. 

અંધારું ધીમે-ધીમે ઢળી રહ્યું છે, લોકોનું ટોળું વિખેરાઈ રહ્યું છે, એક એકલી યુવતી ધ્યાનની મુદ્રામાં રાયટ પોલીસની સામે બેઠી છે. 

આ તસવીર હૉંગકૉંગમાં ચાલી રહેલા વિરોધ પ્રદર્શનનું પ્રતીક બની ગઈ છે. હાલ હૉંગકૉંગમાં એક વિવાદીત પ્રત્યર્પણ બિલને લઈને મોટા પાયે વિરોધ પ્રદર્શન ચાલી રહ્યાં છે. 

આ બિલને અટકાવી દેવામાં આવ્યું છે, હવે વિરોધીઓ કેરી લેમના રાજીનામાંની માંગ કરી છે. 

વિરોધનો ચહેરો બનેલી આ યુવતી કોણ છે?

હૉંગકૉંગમાં લાખો લોકો એક વિવાદીત બિલની સામે રસ્તા પર ઊતર્યા હતા

આ યુવતીનું નામ લામ કા લો છે. 26 વર્ષીય આ યુવતી સિવિલ હ્યુમન રાઇટ્સ ગ્રૂપે યોજેલા પ્રદર્શનમાં મંગળવારે રાત્રે આવ્યાં હતાં. 

તેઓ એ જિલ્લામાંથી આવે છે જ્યાં હૉંગકૉંગની સરકારનું મુખ્યાલય આવેલું છે. 

વિરોધ પ્રદર્શનના સ્થળે તેમની સાથે સેંકડો પ્રદર્શનકારીઓ હતા, પરંતુ બાદમાં રાયટ પોલીસના જવાનો આવવા લાગ્યા. 

તેમણે કહ્યું, "પોલીસ ઓફિસરોની સામે કોઈએ પણ ઊભા રહેવાની હિંમત કરી ન હતી." 

લામે કહ્યું કે તેઓ પોલીસથી ડરતાં નથી પરંતુ બીજા પ્રદર્શનકારીઓને ઈજા પહોંચે એની તેમને ચિંતા છે. 

જ્યારે ટેન્શન વધવાનું શરૂ થયું તો લામ કા લો ધ્યાનની મુદ્રામાં બેસી ગયાં અને ઓમ મંત્ર બોલવા લાગ્યાં. 

તેમણે કહ્યું, "હું માત્ર મારી હકારાત્મક ઊર્જા મોકલવા માગતી હતી. જ્યારે પ્રદર્શનકારીઓ અને પોલીસ વચ્ચે સંઘર્ષ શરૂ થયો ત્યારે હું ઇચ્છતી હતી કે મારી સાથે રહેલા પ્રદર્શનકારીઓ મારી પાછળ બેસે અને તે પોલીસ સાથે સંઘર્ષમાં ના ઊતરે."

જોકે, આ યુવતી વિરોધ પ્રદર્શનનો ચહેરો બનવા માગતાં નથી. તેઓ કહે છે, "હું લોકોના આકર્ષણનું કેન્દ્ર બનવા માગતી નથી."

તેમણે કહ્યું, "જો લોકોને મારાથી પોલીસ સામે ઊભા રહેવાની પ્રેરણા મળતી હોય તો હું આશા રાખું છું કે લોકો વધારે નિર્ભય બનશે."

પ્રવાસનો શોખ ધરાવનારી યુવતી 

આશરે 20 લાખ લોકો બિલના વિરોધમાં જોડાયા હતા

લામને પ્રવાસનો ખૂબ શોખ છે અને તે ડઝન જેટલા દેશો ફરી ચૂક્યાં છે. જેમાં એશિયા, લેટિન અમેરિકા, નોર્થ અમેરિકા અને યૂરોપના દેશોનો સમાવેશ થાય છે. 

2014માં 79 દિવસો સુધી થયેલાં અમ્બ્રેલા પ્રદર્શનો દરમિયાન પણ તેઓ રસ્તા પર ઊતર્યાં હતાં. 

જોકે, આ વખતે બુધવારે બપોર બાદ પોલીસ સામે થયેલા આ સંઘર્ષ માટે તેઓ...\n\ntl;dr:
આ યુવતી હૉંગકૉંગમાં વિવાદીત પ્રત્યર્પણ બિલ સામે ચાલી રહેલા વિરોધનો મુખ્ય ચહેરો બની ગયાં છે. આ યુવતીને લોકો હાલ 'શિલ્ડેડ ગર્લ' એટલે કે 'ઢાલ બનીને ઊભી રહેલી યુવતી' તરીકે ઓળખવા લાગ્યાં છે.